Аймгийн Засаг даргын 2019 оны \_\_\_\_ дугаар сарын \_\_\_\_ ны өдрийн \_\_\_\_\_ дугаар захирамжийн нэгдүгээр хавсралт

“ӨРХИЙН ҮЙЛДВЭРЛЭЛ - 2019”ТӨСЛИЙН

ТӨСӨВ, ТӨЛӨВЛӨГӨӨ

**Төслийн зорилго:**

Орон нутагт өөрөө өөртөө ажлын байр бий болгож өрхийн буюу бичил үйлдвэрлэл эрхлэх сонирхолтой иргэдийн төслийг сонгон шалгаруулах зарчмаар эргэн төлөгдөх нөхцөлөөр хөрөнгө оруулалт хийн ажлын байр нэмэгдүүлэхэд төслийн үндсэн зорилго оршино.

**Төслийн үндэслэл:**

- Орхон аймгийн Засаг даргын үйл ажиллагааны “Эрдэнэт үйлдвэрлэл”, “Эрдэнэтчүүд эрдэнэтчүүддээ хайртай”, “Нэг өрх-нэг ажлын байр” дэд хөтөлбөрүүд;

- “Эрдэнэт шинжлэх ухаан, технологийн парк” ОНӨААТҮГ-ын дүрэм, үйл ажиллагааны зорилт;

**Төсөл хэрэгжүүлэгч:**

* Төсөл сонгон шалгаруулах ажлын хэсэг;
* “Эрдэнэт шинжлэх ухаан, технологийн парк” ОНӨААТҮГ;

**Төслийн хөрөнгө оруулалт:**

* Өрхийн буюу бичил үйлдвэрлэл эрхлэгчдэд 2 хүртэл сая төгрөгийн хөрөнгө оруулалтыг 24 сарын хугацаатай эргэн төлөгдөх, хүүгүй, барьцаагүй байх нөхцлөөр олгох;
* Хөрөнгө оруулалтыг багийн иргэдийн зөвлөлийн хурлын дэмжлэг, төсөл сонгон шалгаруулах ажлын хэсгийн шийдвэр, батлан даалт, гэрээ үндэслэнэ.

**Төсөл хэрэгжүүлэх хугацаа, үе шат:**

Төслийг дараах хүснэгтэд харуулсан үндсэн 3 үе шаттайгаар 2019-өөс 2021 онд нийт 25 сарын хугацаанд хэрэгжүүлнэ.

|  |  |  |  |
| --- | --- | --- | --- |
| **Үе шат** | **Хугацаа** | **Хэрэгжүүлэх үйл ажиллагаа** | **Хэрэгжүүлэгч** |
| I | 2019.09.27-2019.10.27 | Төсөл сонгон шалгаруулах уралдаан зарлах,олон нийтэд нээлттэй сурталчилах, аж ахуйн нэгжүүд болон зорилтот бүлэгт уулзалт, хэлэлцүүлэг, сургалт зохион байгуулах | Эрдэнэт ШУТП |
| II | 2019.10.27-2019.10.30 | Төслийн сонгон шалгаруулалтыг зохион байгуулах | Төсөл сонгон шалгаруулах ажлын хэсэг |
| III | 2019.10.31-2021.10.31 | Шаардлага хангасан төслүүдэд хөрөнгө оруулалт олгох, иргэдийн үйлдвэрлэлийн үйл ажиллагаанд хяналт тавих, хөрөнгө оруулалтыг буцаан төвлөрүүлэх | Эрдэнэт ШУТП |

\_о0о\_

Аймгийн Засаг даргын 2019 оны \_\_\_\_ дугаар сарын \_\_\_\_ ны өдрийн \_\_\_\_\_ дугаар захирамжийн хоёрдугаар хавсралт

ТӨСӨЛ СОНГОН ШАЛГАРУУЛАХ АЖЛЫН

ХЭСГИЙН БҮРЭЛДЭХҮҮН

Дарга: А.Түвшинжаргал-Аймгийн Засаг даргын орлогч

Гишүүд: М.Батцэнгэл-Аймгийн Засаг даргын Тамгын газрын Хөрөнгө оруулалт, хөгжлийн бодлого, төлөвлөлтийн

хэлтсийн мэргэжилтэн

Л.Түмэннаст- Аймгийн Засаг даргын Тамгын газрын Хууль,эрх зүйн хэлтсийн ахлах мэргэжилтэн

Г.Эрдэнэбулган - Аймгийн Засаг даргын Тамгын газрын Нийгмийн бодлогын хэлтсийн ахлах мэргэжилтэн

П.Энхжаргал- Аймгийн Засаг даргын Тамгын газрын

Санхүү, төрийн сангийн хэлтсийн мэргэжилтэн

Г.Ганцэцэг - Хөдөлмөр, халамжийн үйлчилгээний

газрын Хөдөлмөр эрхлэлтийн хэлтсийн дарга

М.Ганбат- Орхон аймаг дахь Худалдаа, аж үйлдвэрийн

танхимын дарга

Нарийн бичгийн дарга: Г.Энхбаяр - “Эрдэнэт ШУТП” ОНӨААТҮГ-ын захирал

\_о0о\_

Аймгийн Засаг даргын 2019 оны \_\_\_\_ дугаар сарын \_\_\_\_ ны өдрийн \_\_\_\_\_ дугаар захирамжийн гуравдугаар хавсралт

**АЖЛЫН ХЭСГИЙН ҮЙЛ АЖИЛЛАГААНЫ ЖУРАМ**

**НЭГ. НИЙТЛЭГ ҮНДЭСЛЭЛ**

1.1. Энэхүү журмаар “Эрдэнэт шинжлэх ухаан, технологийн парк” ОНӨААТҮГ-ын (цаашид энэхүү журамд “Парк” гэх) хэрэгжүүлэх “Өрхийн үйлдвэрлэл - 2019” төслийн хүрээнд иргэдээс ирүүлсэн төсөл сонгон шалгаруулах ажлын хэсгийн үйл ажиллагааг зохицуулна.

1.2. Ажлын хэсгүүд үйл ажиллагаандаа Иргэний хууль, Төрийн болон орон нутгийн өмчийн тухай хууль, Шинжлэх ухаан, технологийн тухай хууль, Инновацийн тухай хууль, Компанийн тухай хууль, Төсвийн тухай хууль болон холбогдох бусад хууль тогтоомж, энэхүү журмыг дагаж мөрдөнө.

1.3. Ажлын хэсгийн бүрэлдэхүүнийг аймгийн Засаг даргын захирамжаар томилох бөгөөд дарга, нарийн бичгийн дарга, 6 гишүүний бүрэлдэхүүнтэй байна.

1.4. Энэхүү журмын хэрэгжих хугацаа “Өрхийн үйлдвэрлэл - 2019” төслийн үргэлжлэх хугацаагаар тодорхойлогдоно.

**ХОЁР. АЖЛЫН ХЭСГИЙН ЭРХ, ҮҮРЭГ**

2.1. Ажлын хэсэг иргэдээс ирүүлсэн төслийг сонгон шалгаруулахтай холбогдолтой нэгдсэн шийдвэр гаргах бүрэн эрхтэй байна.

2.2. Ажлын хэсгийн дарга дараах эрх, үүрэгтэй байна.

а/ Ажлын хэсгийг бүрэн төлөөлөх;

б/ Ажлын хэсгийн үйл ажиллагааг удирдлагаар хангах;

в/ Ажлын хэсгийн нарийн бичгийн дарга, гишүүд, паркийн захиргаа, түүний дэргэдэх Бизнес хөгжлийн төв, ажиллагсад, эрдэмтэн судлаачид, туршлагатай мэргэжилтнүүдтэй энэхүү төслийн цар хүрээнд хамтран ажиллах, мэдээлэл солилцох;

2.3. Ажлын хэсгийн нарийн бичгийн дарга дараах эрх, үүрэгтэй байна:

а/ Ажлын хэсгийн хуралдааны бэлтгэлийг хангах, ажлын хэсгийн даргатай зөвшилцөн хэлэлцэх асуудлуудын төлөвлөгөөг гаргах, хурлын тов, хэлэлцэх асуудлыг гишүүдэд мэдээллэх, тогтоол, шийдвэрийг хэрэгжүүлэх ажлыг зохион байгуулах, хяналт тавих;

б/ Шаардлагатай гэж үзвэл хэлэлцэх асуудалтай холбогдуулан асуудал хэлэлцүүлэгчээс нэмэлт материалыг гаргуулах;

в/ Хуралдааны тэмдэглэл хөтлөх, шийдвэрийг батлуулах, биелэлтэд хяналт тавих;

2.4. Ажлын хэсгийн гишүүд дараах эрх, үүрэгтэй байна.

а/ Шинэ дэвшилтэт технологийн инновацийг хэрэгжүүлэх нөөц бололцоог судлах, дэмжих, илрүүлэх;

б/ Шаардлага хангаагүй асуудлыг хэлэлцүүлэхээс татгалзах, санал гаргах, шийдвэрлүүлэх;

в/ Ажлын хэсгийн үйл ажиллагааны журмыг баримтлах, шинжлэх ухааныг хүндэтгэх, оюуны чадавхиа бүрэн дайчлан ажиллах;

г/ Хэлэлцэх асуудлыг зөв шийдвэрлэхийн тулд олон талаас нь судласан байх, бусдад үлгэр дууриал үзүүлэх, шүүн хэлэлцэх, манлайлах, багаар ажиллах;

д/Ажлын хэсгийн хурлын үйлажиллагаанд идэвхитэй оролцох, хэлэлцэж буй асуудалтай холбогдуулан бусдаас хамаарахгүй товч санал, дүгнэлт гаргах;

е/ Энэхүү төсөл болон паркийн үйл ажиллагааг үнэн зөвөөр бусдад таниулах, сурталчилах;

ё/ Аливаа шийдвэр гаргахдаа үндэсний, бүс нутгийн болон орон нутгийн хөгжлийн бодлого, хөтөлбөр, зорилт, хүчин төгөлдөр хууль, эрх зүйн актыг баримтлах;

ж/ Ажлын хэсгийн гишүүн хүндэтгэн үзэх шалтгаантайгаар хуралдаанд оролцох боломжгүй бол энэ тухай нарийн бичгийн даргад мэдэгдэж, хэлэлцэх асуудлаар саналаа хүргүүлнэ.

**ГУРАВ. АЖЛЫН ХЭСГИЙН ҮЙЛ АЖИЛЛАГААНЫ ЧИГЛЭЛ**

3.1.Ажлын хэсгийн үндсэн үйлажиллагаань хуралдаан байна. Хуралдааныг үйл ажиллагааны төлөвлөгөөний дагуу ажлын хэсгийн даргын, эсвэл өмнөх хуралдааны шийдвэрээр товлон зохион байгуулна.

3.2. Ажлын хэсгийн хуралдааныггишүүдийн дийлэнх олонхийн ирцтэйгээр зохион байгуулна. Гишүүний үндсэн ажлыг орлон гүйцэтгэж байгаа ажилтан ажлын хэсгийн хуралд төлөөлөн оролцож болно.

3.3. Төслийн хүрээнд ажлын хэсэг төслийн сонгон шалгаруулалтыг хийх үйл ажиллагааг хэрэгжүүлнэ.Хөрөнгө оруулалтын шалгаруулалтыг олон нийтэд ил тод байдлаар буюу орон нутгийн телевизийн шууд бичлэгтэйгээр зохион байгуулна. Төслийг үнэлэхдээ урьдчилан бэлтгэсэн онооны хүснэгт ашиглан хийх бөгөөд их онооны зарчмаар сонгон шалгаруулна.

3.4. Өрхийн болон бичил үйлдвэрлэгчдэд эргэн төлөлгдөх нөхцлөөр хөрөнгө оруулалтын дэмжлэг үзүүлэх үйл ажиллагааг дараах зарчмаар гүйцэтгэнэ. Үүнд:

3.5. Төсөл сонгон шалгаруулах ажлын хэсэг үйл ажиллагаагаа паркийн захиргааны өмнө тайлагнана.

**ДӨРӨВ. АЖЛЫН ХЭСГИЙН ТОГТООЛ, ШЙИДВЭР**

4.1. Ажлын хэсэг тогтоол, шийдвэрээ баталгаажуулахад паркийн тэмдгийг ашиглаж болно.

4.2. Ажлын хэсгийн хуралдааны шийдвэр зөвхөн аймгийн Засаг даргын захирамжаар томилогдсон гишүүдийн дийлэнх олонхийн саналд үндэслэгдэнэ. Гишүүний үндсэн ажлыг орлон гүйцэтгэж байгаа ажилтан ажлын хэсгийн хуралд төлөөлөн оролцож байгаа бол шийдвэрт санал өгөх эрхгүй байна.

4.3. Ажлын хэсгийн тогтоолыг Монгол Улсын холбогдох хуулиуд, паркийн дүрэм, энэхүү журам, хурлын шийдвэрийг үндэслэн гаргана.

**ЗУРГАА. БУСАД ЗҮЙЛ**

6.1. Ажлын хэсэг энэхүү төслийн хэрэгжих хугацаанд ажиллах бөгөөд татан буулгах, өөрчлөн байгуулах асуудлыг аймгийн Засаг даргын захирамжаар шийдвэрлэнэ.

6.4. Ажлын хэсгийн гишүүд төсөл хэрэгжүүлэх явцад олж авсан аливаа мэдээллийг Хувь хүний нууцын тухай болон бусад хууль тогтоомжид заасны дагуу бусдад дамжуулах, аливаа мэдээллийг бизнесийн зарчмаар ашиглахыгхориглоно.

6.3. Энхүү журамд аймгийн Засаг даргын захирамжаар өөрчлөлт оруулна.

\_о0о\_